Áno, je to možné. Samozrejme, že kondenzačné kotly nevyprodukujú viac energie ako je obsiahnuté v plyne. A preto je dôležité vysvetliť si, čo v tomto prípade znamená 100%. 100% = výhrevné teplo, ktoré využívajú tradičné kotly Celkové spalné teplo získané dokonalým spálením plynu = 111% Rozdiel 11% tepla = kondenzačné teplo „skryté“ vo vodnej pare spalín Tradičné kotly – sú schopné využiť iba časť výhrevného tepla, cca. 91 – 94%, zvyšok + všetko kondenzačné teplo je odvádzané spalinami komínom von = strata 17 – 20%. Kondenzačné kotly – sú schopné využiť celé výhrevné teplo + veľkú časť kondenzačného tepla, cca. 107 – 109%, čiže spalinami komínom von je odvádzaná strata = 2 – 4%. Preto je dôležité vysvetliť si, čo v tomto prípade znamená 100%. Je to maximálne množstvo využitia výhrevného tepla, ktoré je iba časťou celkového spalného tepla. Výhrevné teplo je teplo využiteľné pre vykurovanie pri zachovaní suchých spalín (princíp funkcie tradičných kotlov). Celkové spalné teplo je všetko teplo, ktoré vznikne pri dokonalom spálení zemného plynu. V porovnaní s výhrevným teplom predstavuje až teoretické maximum 111%. Vo vodnej pare je „skrytý“ rozdiel 11% tepla, ktoré sa spotrebovalo na jej vytvorenie z vody bežne obsiahnutej v plyne. Toto „skryté“ teplo je pri tradičných kotloch odvádzané von spolu so spalinami vysokej teploty, prečo im hovoríme „suché“. Avšak, kondenzačné kotly sú schopné využiť aj veľkú časť tohto „skrytého“ tepla. Maximálnym ochladzovaním spalín = odoberaním tepla do kúrenia, dochádza v kondenzačnom výmenníku aj k spätnej premene vodnej pary na kvapalinu. Tento nevyhnutný vedľajší proces sa nazýva kondenzácia a je typickým javom podľa ktorého sú tieto typy kotlov nazývané. Takto ochladené spaliny s malou teplotou, sú tzv. „mokré“, čomu sa musia prispôsobiť všetky použité materiály. Z toho vyplýva, že v prípade kondenzačných kotlov môže byť energia plynu využitá maximálne, prakticky až do 107-109%.